ΓΡΑΠΤΗ ΕΡΩΤΗΣΗ E-1368/01

υποβολή: Nuala Ahern (Verts/ALE) προς την Επιτροπή

(7 Μαΐου 2001)

Θέμα: Αφθώδης πυρετός

Δεδομένης της συνεχιζόμενης κρίσης εξαιτίας του αφθώδους πυρετού καθώς και των διατάξεων, σύμφωνα με τις οποίες όλα τα ζώα που εισάγονται στην Ιρλανδία πρέπει να είναι εφοδιασμένα με πιστοποιητικάγείας, μπορεί η Επιτροπή να δώσει εξηγήσεις για τη μετακίνηση των ζώων από το Ηνωμένο Βασίλειο στη Δημοκρατία της Ιρλανδίας; Αυτό ερωτάται αφενός επειδή η μετακίνηση ζώων από τη Βόρειο Ιρλανδία στη Δημοκρατία της Ιρλανδίας δεν απαιτεί τον εφοδιασμό τους με ανάλογα πιστοποιητικά και αφετέρου εξαιτίας της σύγχυσης και της καθυστέρησης που προκλήθηκε για το λόγο αυτό κατά τον εντοπισμό των συγκεκριμένων ζώων.

Στα μέσα ενημέρωσης αναφέρθηκε ότι ένα φορτηγό, που ανήκε σε έμπορο στο Banbridge της Ιρλανδίας και μετέφερε μολυσμένα ζώα από τη Βρετανία, ταξίδεψε σε διάφορα σημεία πώλησης στη Βόρειο Ιρλανδία. Μπορεί η Επιτροπή να επιβεβαιώσει ότι όλα αυτά τα ζώα εντοπίστηκαν; Μπορεί να επιβεβαιώσει ότι οι ιρλανδικές και οι βρετανικές αρχές εντόπισαν όλα τα πιθανώς μολυσμένα ζώα που προέρχονται από το Ηνωμένο Βασίλειο;

Απάντηση του κ. Byrne εξ ονόματος της Επιτροπής

(6 Ιουλίου 2001)

Βάσει της κοινοτικής νομοθεσίας για το ενδοκοινοτικό εμπόριο βοοειδών, χοιροειδών και αιγοπροβάτων, όπως αυτή διαμορφώθηκε με την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτωνγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1) και την οδηγία 91/68/ΕΟΚ του Συμβουλίου της 28ης Ιανουαρίου 1991 σχετικά με το καθεστώςγειονομικού ελέγχου που διέπει το ενδοκοινοτικό εμπόριο αιγοπροβάτων(2), κάθε μεταφορά των εν λόγω ζώων από ένα κράτος μέλος σε άλλο πρέπει να συνοδεύεται απόγειονομικό πιστοποιητικό εκδιδόμενο από την αρμόδια κτηνιατρική αρχή του κράτους μέλους προέλευσης.

Επομένως, οι προαναφερόμενες διατάξεις εφαρμόζονται επίσης στις μεταφορές ζώων από τη Βόρεια Ιρλανδία προς τη Δημοκρατία της Ιρλανδίας. Επιπλέον, από τα μέτρα διαφύλαξης λόγω της σπογγώδους εγκεφαλοπάθειας των βοοειδών (ΣΕΒ) απαγορεύεται κάθε μεταφορά ζώντων ζώων με προέλευση από το Ηνωμένο Βασίλειο.

Λόγω της εμφάνισης αφθώδους πυρετού στο Ηνωμένο Βασίλειο, η Ευρωπαϊκή Επιτροπή απαγόρευσε από τις 21 Φεβρουαρίου 2001, επόμενη ημέρα από την καταγραφή της νόσου στην Αγγλία, κάθε μεταφορά ζώων που ανήκουν σε είδη επιρρεπή στον αφθώδη πυρετό από το Ηνωμένο Βασίλειο προς οποιοδήποτε άλλο κράτος. Κατά τις επόμενες ημέρες ελήφθησαν και άλλα μέτρα για τον εντοπισμό των μεταφορών των εν λόγω ζώων, και ιδίως των προβάτων, τα οποία είχαν μεταφερθεί από το Ηνωμένο Βασίλειο μετά την πιθανή ημερομηνία εισαγωγής του αφθώδους πυρετού στην Αγγλία. Σύμφωνα με τις εκτιμήσεις η ημερομηνία αυτή δεν ήταν προγενέστερη της 1ης Φεβρουαρίου 2001.

Κατά τη διάρκεια της κρίσης του αφθώδους πυρετού οι ιρλανδικές αρχές τηρούσαν σταθερά ενήμερη την Ευρωπαϊκή Επιτροπή για τις προόδους τους στον εντοπισμό ζώων τα οποία νόμιμα ή παράνομα είχαν μεταφερθεί στην Ιρλανδία. Τα περισσότερα από τα ζώα αυτά είχαν σφαγεί κανονικά πριν από τις 21 Φεβρουαρίου. Εντοπίσθηκαν τα ζώα για τα οποία πρόκειται, πρόβατα και χοίροι, τα οποία είχαν εισαχθεί κυρίως για πάχυνση ή άμεση σφαγή. Οι εξετάσεις που έγιναν στα ζώα αυτά έδωσαν αρνητικά αποτελέσματα όσον αφορά τον αφθώδη πυρετό.

Στις 13 Μαρτίου 2001 οι ιρλανδικές αρχέςπέβαλαν έκθεση στην Ευρωπαϊκή Επιτροπή που καταλήγει στο συμπέρασμα ότι για κάποιες παράνομες μεταφορές προβάτων ευθυνόταν ένας μεταφορέας. Η Ευρωπαϊκή Επιτροπή δεν γνωρίζει εάν ο μεταφορέας που μνημονεύεται στην προαναφερόμενη έκθεση συμπίπτει με εκείνον που αναφέρει η αξιότιμη βουλευτής. Ωστόσο, η Ευρωπαϊκή Επιτροπή είναι πεπεισμένη ότι οι αρμόδιες αρχές της Ιρλανδίας έκαναν ό,τι είναι δυνατόν για να εντοπίσουν όλες τις μεταφορές ζώων τα οποία εισήχθησαν στη χώρα τις πρώτες εβδομάδες του Φεβρουαρίου του 2001.

(1) ΕΕ B 121 της 29.7.1964. Ελληνική ειδική έκδοση: κεφάλαιο 3 τόμος 1 σελ. 108.

(2) ΕΕ L 46 της 19.2.1991.